Diari Oficial de la Generalitat Valenciana


Sumari del DOGV 3489, del 06-05-1999 (1999/3810)

Informació pública del Programa d'Actuació Integrada de la Unitat d'Actuació número 1 de Vallada (València).
------------------------------------------------------------------------------------------------------------

### Dades del document

Número de DOGV
:   3489

Data del DOGV
:   06-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3810


Organisme emissor
:   Actuacion Industrial la Punta, SL

Tipus de document
:   Anunci

Informació pública del Programa d'Actuació Integrada de la Unitat d'Actuació número 1 de Vallada (València). [1999/M3810]
  
La mercantil Actuación Industrial La Punta, SL ha elaborat, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació consistent en programa d'actuació integrada, que inclou projecte de reparcel·lació, projecte d'urbanització, resguard acreditatiu de sol·licitud de cèdula d'urbanització, i estudi de detall. I en aplicació del que estableix l'esmentat article es fa constar que l'objecte d'aquest és el desenvolupament urbanístic de la unitat d'actuació número 1 de les Normes Subsidiàries de Planejament de Vallada.
  
La notaria en què estan protocol·litzats els documents és la de la senyora Yolanda Ferrús Grau, situada al carrer de Concòrdia, número 2, segon, de Moixent (València).
  
L'exemplar dipositat en l'Ajuntament de Vallada va ser presentat en data 19 d'abril de 1999, registre d'entrada número 994.
  
En aplicació del estableix l'article 48.1.c, en relació amb l'article 48.3 ambdós de la indicada llei, procedeix sotmetre l'esmentat programa, amb la documentació annexa, a informació pública per termini de 20 dies hàbils, comptats a partir del dia següent de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria, en dia hàbil, per a obtindre còpia de l'acta de protocol·lització dels esmentats documents o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament de Vallada l'esmentada documentació i aquelles actuacions derivades de la documentació dipositada, així com formular les al·legacions que s'estimen convenients, i presentar alternatives tècniques.
  
Si durant l'exposició al públic de la present iniciativa del programa d'actuació integrada de l'indicat àmbit, algú haguera iniciat una segona exposició al públic d'una altra en competència amb aquella, procedirà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, mitjançant el present edicte, segons el que preceptuen els articles 48 i 46 de l'esmentada Llei 6/1994, es posa en coneixement dels interessats, que el termini de cinc dies hàbils per a la presentació de les proposicions juridicoeconòmiques comença el dia següent hàbil a la finalització del termini de 20 dies anteriorment indicat.
  
Finalitzat aquest segon termini, el següent dia hàbil, excepte dissabtes, cas en què haurà d'entendre's el segon dia hàbil immediatament posterior, tindrà lloc l'acte d'obertura de pliques.
  
Amb anterioritat a la publicació d'aquest anunci, i en compliment del que estableix l'article 46.3 de la Llei Reguladora de l'Activitat Urbanística, s'ha remés el corresponent avís al domicili dels qui consten en el cadastre com a titulars de drets afectats per l'actuació proposta, els quals són els següents, sense perjudici que pogueren existir d'altres desconeguts:
  
- Adela Fillol Cerdá
  
- Rafael Garrido Barberá
  
- José y Rafael Garrido Barberá
  
- Enrique Giner Sáez
  
- Caixa d'Estalvis de València, Bancaixa.